Sabrina Ali

Sabrina Nadira binti Ali Dad Khan (lahir 26 Jun 1980) merupakan seorang pelakon wanita Malaysia, terkenal dengan peranan di televisyen dan filem. Beliau merupakan anak saudara penerbit filem terkenal, Datuk Dr. Yusof Haslam dan sepupu kepada Syamsul Yusof.

Kehidupan awal
Beliau dilahirkan pada 26 Jun 1980 di Kuala Lumpur dan mempunyai seorang abang. Beliau mempunyai darah campuran Melayu dan Pakistan. Bapa kandungnya berketurunan Pakistan manakala ibunya berdarah campuran Melayu dan Pakistan. Sepupu beliau ialah pasangan adik-beradik pelakon dan pengarah filem terkenal, iaitu Syamsul Yusof dan Syafiq Yusof. Bapa saudara beliau ialah Datuk Yusof Haslam yang merupakan pelakon, pengarah, penerbit filem dan pengasas Skop Productions, ibu beliau merupakan kakak kepada Datuk Yusof.

Kerjaya
Sabrina Ali dan suami menyertai musim kedua rancangan Sehati Berdansa, sebuah program realiti tarian terbitan Astro, bersama-sama peserta selebriti lain termasuk Sazzy Falak dan suami, Nazril Idrus. Beliau kemudiannya, berlakon bersama Tania Hudson dalam siri TV, Mayang Mengurai di TV3.

Beliau membuat penampilan pertama di layar lebar menerusi filem seram Khurafat: Perjanjian Syaitan (2011) arahan Syamsul Yusof yang mana beliau memegang watak sebagai Anna, bekas teman wanita Johan lakonan sepupunya. Beliau kembali bekerja dengan Syamsul menerusi watak sebagai Zati, ibu tiri Maria lakonan Nabila Huda dalam filem seram yang meraih kutipan pecah panggung, Munafik (2016). Peranan filem beliau yang lain termasuk watak sebagai Faridah dalam filem drama biografi, Makrifat Cinta dan sebagai Diana dalam KL Special Force. 

Sabrina juga muncul dalam iklan pesanan khidmat masyarakat, "#PintarkahAnda" terbitan Perbadanan Kemajuan Filem Nasional (Finas).

Pada 13 Januari 2018, beliau melancarkan produk wangian Sphere Perfume Sweet dan Exclusive Sabrina, yang dikhususkan untuk wanita dan mesra wuduk.

Kehidupan peribadi
Sabrina berkahwin sebanyak dua kali. Beliau pernah mendirikan rumahtangga bersama pasangannya Mohamad Shahrin Abdul Halim yang berasal dari Singapura pada 2006, mereka memfailkan perceraian pada 2010. Beliau kemudiannya berkahwin dengan Syed Amirul Syed Ahmad pada 2011 dan bercerai tiga tahun kemudian.

Filemografi

Filem

Drama

Telefilem

Televisyen

Iklan

Rujukan

Pautan luar
 
 
 
 

Orang hidup
Kelahiran 1980
Pelakon wanita Malaysia
Pelakon wanita Malaysia abad ke-21
Orang dari Kuala Lumpur
Pelakon televisyen Malaysia
Pelakon filem Malaysia
Orang Malaysia berketurunan Melayu
Muslim Malaysia
Orang Malaysia berketurunan Arab
Orang Malaysia berketurunan Pakistan